
Szénhidrogén-szállító csővezetékek automatizált hegesztése

A szénhidrogén-szállító vezetékek építésének leglényegesebb szakasza a hegesztés, melyet vonalhegszető csoportok végeznek. A vonalhegesztő csoportok feladata a nyomvonal mellett előkészített vezeték szakszok gyökvarratainak, töltő-, és takaró varratainak készre hegesztése. Adott körvarraton egyszerre több ember dolgozik a megfelelő pozíciókban, egymás akadályozása nélkül.
Mivel a vonalhegsztő csoport teljesítményét elsősorban az elkészített gyökök száma határozza meg, és mivel a gyökhegesztés a legkényesebb művelete a cső-távvezetékek létesítésének, ezért célszerű a technológiának erre a mozzanatára öszpontosítani a fejlesztés szempontjából.
A mai felgyorsult világ, a fejlődő technológiák és az egyre bővülő anyagválaszték megalapozzák és meg is követelik a cső-távvezeték építés fejlesztését. Nagyon fontos, hogy egy adott vezeték szakasz lefektetése a lehető legrövidebb idő alatt megvalósuljon, a lehető legpontosabban tervezhető legyen. Elkészültét nem csak az alkalmazott technológia, a szakképzett munkaerő, hanem a környezeti tényezők is komolyan befolyásolják, amiket sajnos nem lehet mindig előre tervezni. Szükséges hát, hogy az alkalmazott eljárás és a szakemberek maximálisan megbízhatóak legyenek.
Diplomamunkám témája egy kísérleti gyökhegesztés. A kísérlet célja adatok és tapasztalatok gyűjtése illesztési hézag nélküli automatizált gyökhegesztés területén. A kísérletet az L 485 MB anyagminőségű alapcsövön végeztük el, kétféle leélezést készítettünk két különböző átmérőjű csövön, minden esteben hézagmentes illesztéssel kialakítva a varratárkot. A kísérlet során vezérelt rövidívű eljárást alkalmaztunk a gyökök elkészétéséhez és impulzusívű eljárást a töltő-, és takaró varratokhoz. Az elkészült próbadarabokat különféle anyagvizsgálatoknak vetettük alá a szemrevételezéses vizsgálat mellett, hogy pontos információkat kapjunk a varratok minőségéről.




